Varpunen ja hevonen
Hepo kauroja haukkasi seimestään.
 Lens siihen varpukin nälissään.
»Jyvä pienoinen vain mulle suo,
 tai kaksiko saan minä?» pyysi tuo.
 Hepo vastasi: »Syö mitä miellyttää,
 viel’ yltäkyllin mullekin jää.»

 Omastaan hyvä toisellenkin suo.
 Yli talven näin eli varpu tuo.
 Kun saapui taas kesän lämpöiset,
 hevost’ alkoi kiusata kärpäset.
 Niit’ otti kiinni nyt varpunen,
 näin kelpo ystävän palkiten.

Luonnon kirja, 1856; J. Bäckvallin suomennos 1860; P. Cajanderin tarkistus 1888.

Johan Bäckwall
Johann Wilhelm Hey
Paavo Cajander

de:Sperling und Pferd